23.2.2023
ET
Euroopa Liidu Teataja
L 58/2041 EUROOPA VÄLISTEENISTUS
PEATÜKK 2 2 — MUUD TEGEVUSKULUD (jätkub)
225
(jätkub)
2250
(jätkub) — Uuringuga paralleelselt võib läbi viia mitu projekti, et testida Euroopa diplomaatilise akadeemia toimimist ja hinnata selle mõju ning koguda andmeid uuringu jaoks – näiteks Euroopa diplomaatilise akadeemia katsekursus / eelproov, mis koosneb kahekuulisest statsionaarsest katseprogrammist 60 osavõtjale, kes valitakse liikmesriikide ja liidu institutsioonide diplomaatiavaldkonna värvatud töötajate ja praktikantide hulgast; ning katsekursus „Erasmus diplomaatidele“, mis võimaldab umbes 60 noorel diplomaadil esimestel teenistusaastatel viibida kuni kaks kuud teise liikmesriigi välisteenistuses või Euroopa välisteenistuses, sealhulgas juhuslikult valitud liidu delegatsioonis.
Katsekursuse „Erasmus diplomaatidele“ kaudu saab uurida ka võimalust lasta Euroopa välisteenistuse töötajatel viibida kuni kaks kuud teise liikmesriigi (st mitte oma koduriigi) peakorteris.
Kui need katseprojektid osutuvad edukaks, võib algust teha üheaastase akadeemilise programmiga.
Katseprojekt võimaldab rahastada sellise Euroopa diplomaatilise akadeemia loomise uuringut tegelikes tingimustes ja kahe eespool kirjeldatud katsekursuse läbiviimist.
Katseprojekti pikendamine ühe aasta võrra annab kindlama aluse, tagades seeläbi projekti kestlikkuse.
Katseprojekti teisel etapil on kaks eesmärki: — pakkuda uuringu laiendamise kaudu rohkem analüüse ja võimalusi Euroopa diplomaatilise akadeemia loomiseks, analüüsides koolitusvajadusi ja uurides eelkõige tulevase akadeemia sihtrühmi, sealhulgas võimalusi nende jaoks, kes on huvitatud saama tulevikus liidu diplomaatideks, kuid kes ei ole liikmesriigi diplomaadid.
Uuringus tuleks analüüsida ka ettevalmistusi võimalikuks tööleasumiseks Euroopa välisteenistusse ja liidu delegatsioonidesse; — korraldada teine akadeemiline katseaasta (tuginedes katseprojekti esimeses etapis ette nähtud aastale), et võtta selle tulemused arvesse liikmesriikide diplomaatide tulevases Euroopa diplomaatilises akadeemias osalemise mõõtmes.
Nagu ka esimeses etapis, peaks põhimõtteliselt olema ligikaudu 60 osavõtjat, kes valitakse liikmesriikide ja liidu institutsioonide diplomaatiavaldkonna värvatud töötajate ja praktikantide hulgast.
Nagu eespool mainitud, peaksid sel teisel aastal katseprojekti kaks elementi – uuring ja ülal märgitud akadeemiline katseprogramm – looma vajaliku kindla tõendusbaasi ja analüüsi tulevase Euroopa diplomaatilise akadeemia õigusliku ja haldusliku ülesehituse, rakendusmudeli, juhtorganite ja eelarvenõuete kohta.
Analüüsi tulemused peaksid viitama ka Euroopa diplomaatilise akadeemia võimalikele asukohtadele, mis võiksid olla eri liidu olemasolevates akadeemilistes ja diplomaatilistes koolitusasutustes, mis on liidu välistegevusele spetsialiseerunud, et kasutada ära nende akadeemilist ja praktilist kogemust selles valdkonnas.
Õiguslik alus
Katseprojekt Euroopa Parlamendi ja nõukogu 18. juuli 2018. aasta määruse (EL, Euratom) 2018/1046 (mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/ 2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/201 (ELT L 193, 30.7.2018, lk 1)) artikli 58 lõike 2 tähenduses.